Guts (Olivia Rodrigo albumas)
Guts – antrasis studijinis amerikiečių atlikėjos ir dainų autorės Olivia Rodrigo studijinis albumas, išleistas 2023 m. rugsėjo 8 d. Albumui pristatyti išleisti trys singlai: „Vampire“, „Bad Idea Right?“ ir „Get Him Back!“. „Guts“ susilaukė didžiulio kritikų pripažinimo ir buvo komerciškai sėkmingas visame pasaulyje. JAV per pirmąją savaitę parduota per 302 tūkstančius kopijų ir įrašas debiutavo pirmojoje „Billboard 200“ reitingo vietoje, tapdamas antruoju atlikėjos darbu, pasiekusiu šią viršūnę. Pirmoji vieta taip pat pasiekta ir Jungtinėje Karalystėje, o Lietuvoje – antroji. 2024 m. vykusiuose „Grammy“ apdovanojiomuose albumas nominuotas metų albumo bei geriausio vokalinio pop albumo kategorijose, daina „Vampire“ – metų įrašo, metų dainos ir geriausio solinio pop atlikimo, o „Ballad of a Homeschooled Girl“ – geriausios roko dainos.